Document ID: 32004R0226

Ir-Regolament tal-Kunsill (KE) Nru 226/2004
ta' l-10 ta' Frar 2004
li jemenda r-Regolament (KE) Nru 2505/96 li jiftaħ u jipprovdi amninistrazzjoni ta' kwoti ta' tariffi tal-Komunità awtonomi għal ċerti prodotti agrikoli u industrijali
IL-KUNSILL TA' L-UNJONI EWROPEA,
Wara li kkunsidra it-Trattat li jistabbilixxi l-Komunità Ewropea, u b'mod partikolari l-Artikolu 26 tiegħu,
Wara li kkunsidra il-propostà mill-Kummissjoni,
Billi:
(1) Fl-20 ta' Diċembru 1996 il-Kunsill adotta r-Regolament (KE) Nru 2505/96 li jiftaħ u jipprovdi aministrazzjoni ta' kwoti u tariffi tal-Komunità awtonomi għal ċerti prodotti agrikoli u industrijali [1]. Id-domanda tal-Komunità għall-Prodotti li qed jiġu ttrattati għandhom jiġu milqugħa taħt l-aktar kondizzjonijiet favorevoli. Għal dik ir-raġuni kwoti ta' tariffi ġodda għall-Komunità għandhom jinfetħu taħt rati mnaqqsa jew żero mid-dmir għall-volumi xierqa, u ċerti kwoti ta' tariffi eżistenti għandhom ikunu estiżi, filwaqt li tiġi evitata xi interruzzjoni lis-suq ta' dawn il-prodotti.
(2) L-ammont kwotali għal ċertu kwoti ta' tariffi ta' Komunità awtonoma mhux biżżejjed biex jilħaq il-bżonnijiet ta' l-industrija għal perijodu tal-kwota kurrenti. Għaldqastant, dawn il-kwoti għandhom jiżdiedu mill-1 ta' Jannar 2003 jew l-1 ta' Lulju 2003, jiddependi mid-data tal-bidu ta' dawn il-kwoti, u għalhekk id-dħul fis-seħħ immedjat ta' dan ir-regolament għandu jiġi ikkunsidrat.
(3) M'għadux aktar fl-interess tal-Komunità biex fl-2004 iżżomm kwota ta' tariffa fuq xi prodotti għal-liema id-doveri ġew sospiżi fl-2003. Dawk il-prodotti għandhom għalhekk jitneħħew mil-lista mqiegħda fl-Anness I għar-Regolament (KE) Nru 2505/96.
(4) Fl-osservanza tan-numru kbir ta' emendi u fl-interess taċ-ċarezza, l-Anness I għar-Regolament (KE) Nru 2505/96 għandu jiġi mibdul kompletament.
(5) Ir-Regolament (KE) Nru 2505/96 għandu għalhekk jiġi emendat għal din ir-raġuni.
(6) Wara li kkonsidraw l-importanza ekonomika ta' dan ir-Regolament, huwa neċessarju li joqgħodu fuq il-bażi ta' l-urġenza prevista f'punt I.3 tal-Protokoll mehmuż mat-Trattat ta' l-Unjoni Ewropea u mat-Trattati li jistabbilixxu lil Komunità Ewropea l-irwoli tal-parlamenti nazzjonali fl-Unjoni Ewropea,
ADOTTAT DAN IR-REGOLAMENT:
Artikolu 1
L-Anness I għar-Regolament (KE) Nru 2505/96 għandu jiġi mibdul bit-test li jidher fl-Anness għal dan ir-Regolament.
Artikolu 2
Għall-perijodu tal-kwota mill-1 ta'Jannar sal-31 ta' Diċembru 2003, l-Anness I għar-Regolament (KE) Nru 2505/96 huwa hawnhekk emendat kif ġej:
(a) numru fl-ordni 09.2979: l-ammont tal-kwota tat-tariffa huwa fiss għal 800000 unità;
(b) numru fl-ordni 09.2985: l-ammont tal-kwota tat-tariffa huwa fiss għal 600000 unità.
Artikolu 3
Għall-kwota perijodikali mill-1 ta' Lulju sal-31 ta' Diċembru 2003, l-Anness I għar-Regolament (KE) Nru 2505/96 huwa hawnhekk emendat kif ġej:
Numru fl-ordni 09.2935: l-ammont tal-kwota tat-tariffa għandu jiġi fiss għal 90000 tunnellata metrika.
Artikolu 4
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Huwa għandu jgħodd mill-1 ta' Jannar 2004, minbarra l-Artikolu 2 li għandu jgħodd mil1-1 ta' Jannar 2003, u l-Artikolu 3 li għandu jgħodd mill-1 ta' Lulju 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta' Frar 2004.

Labels: 3
1
6